Maltaning Zurrik shahrida ikki qavatli turistik avtobusning daraxt shoxlariga tegishi oqibatida 2 sayyoh halok bo‘ldi, yana 50 kishiga tibbiy yordam kerak bo‘ldi. Bu haqda Malta sog‘liqni saqlash vaziri Kris Fearnega iqtibos keltirgan holda Times of Malta nashri xabar bermoqda. Avtobus daraxtning past joylashgan shoxlari ostidan o‘tayotganda shoxlar avtobusning 2-qavatida o‘tirgan sayyohlarga shikast yetkazgan. Foto: Reuters Belgiyalik 62 yoshli erkak va ispaniyalik 37 yoshli ayol sayyoh voqea joyida halok bo‘lgan. 6 kishi: britaniyalik 2 bola va erkak, germaniyalik 2 ayol va italiyalik bir ayol jiddiy jarohat olgan. Voqea joyiga tez tibbiy yordam mashinalari yetib kelgan. YTH oqibatida 49 nafar sayyoh va maltalik haydovchiga tibbiy yordam ko‘rsatilgan. Foto: Reuters Malta bosh vaziri Jozef Muskat halok bo‘lganlar oilalariga o‘z hamdardligini bildirdi.